23.2.2023
FI
Euroopan unionin virallinen lehti
L 58/2041 EUROOPAN ULKOSUHDEHALLINTO
LUKU 2 2 — MUUT HALLINNOSTA JOHTUVAT MENOT (jatkoa)
225
(jatkoa)
2250
(jatkoa) — Tutkimuksen rinnalla voidaan toteuttaa useita hankkeita, joilla testataan Euroopan diplomaattikoulun mahdollisia ominaisuuksia käytännössä ja arvioitaisiin niiden vaikutusta sekä pohjustettaisiin tutkimusta.
Näihin hankkeisiin voisi kuulua Euroopan diplomaattikoulun kurssipilotti tai testijakso, joka koostuisi kahden kuukauden mittaisesta pilottiohjelmasta, johon osallistuisi 60 valikoitua palvelukseen otettavaa diplomaattia ja diplomaattiharjoittelijaa unionin jäsenvaltioista ja toimielimistä, ja ”Erasmus diplomaateille”, jossa noin 60 aloittelevaa nuorta diplomaattia voisi mennä enintään kahden kuukauden harjoitteluun jäsenvaltioiden ulkoasiainhallintoon tai Euroopan ulkosuhdehallintoon, myös johonkin satunnaisesti valittuun unionin edustustoon.
Tässä ”Erasmus diplomaateille” -kurssipilotissa voidaan myös tarkastella EUH:n henkilöstön mahdollisuutta mennä enintään kahden kuukauden harjoitteluun jonkin muun kuin heidän kotijäsenvaltionsa päätoimipaikkaan.
Jos nämä kurssipilotit onnistuvat hyvin, niitä voi seurata yhden vuoden mittainen opinto-ohjelma.
Pilottihankkeella voidaan rahoittaa nykyisten edellytysten puitteissa tutkimus tällaisen Euroopan diplomaattikoulun perustamisesta ja näiden kahden edellä kuvatun kurssipilotin toteuttaminen.
Pilottihankkeen jatkaminen vuodella tarjoaa vankemman perustan ja varmistaa siten hankkeen kestävyyden.
Pilottihankkeen toisella vaiheella on kaksi tavoitetta: — Tutkimuksen laajentamisen avulla tarjotaan enemmän analyyseja ja vaihtoehtoja Euroopan diplomaattikoulun perustamiseksi tarjoamalla koulutustarpeita koskeva analyysi ja tarkastelemalla erityisesti tulevan diplomaat­ tikoulun kohderyhmiä, mukaan lukien mahdollisuus, että niistä unionin diplomaatin urasta kiinnostuneista, jotka eivät ole jäsenvaltioiden diplomaatteja, voi tulla EU-diplomaatteja.
Tutkimuksessa olisi myös analysoitava valmisteluja, jotka koskevat mahdollista Euroopan ulkosuhdehallinnon ja unionin edustustojen palvelukseen tulemista. — Järjestetään toinen pilottilukuvuosi (pilottihankkeen ensimmäisessä vaiheessa suunnitellun vuoden jälkeen), jotta sen tulokset voidaan ottaa huomioon, mitä tulee jäsenvaltioiden diplomaattien osallistumiseen tulevaan Euroopan diplomaattikouluun.
Kuten ensimmäisessäkin vaiheessa, osallistujien olisi periaatteessa oltava 60 palvelukseen otettavaa diplomaattia ja diplomaattiharjoittelijaa jäsenvaltioista ja unionin toimielimistä.
Tämän toisen vuoden aikana pilottihankkeen kahden osatekijän, tutkimuksen ja edellä mainitun akateemisen pilottiopinto-ohjelman, olisi tarjottava tarvittava vankka tietopohja ja analyysi tulevan Euroopan diplomaattikoulun oikeudellisesta ja hallinnollisesta rakenteesta, täytäntöönpanomallista, hallintoelimistä ja budjettitarpeista.
Analyysin tuloksissa olisi viitattava myös Euroopan diplomaattikoulun mahdollisiin sijaintipaikkoihin; se voisi sijaita sellaisissa unionin akateemisissa ja diplomaattisissa oppilaitoksissa, jotka ovat pitkälle erikoistuneet unionin ulkoiseen toimintaan, jotta ne voisivat hyödyntää näiden oppilaitosten akateemista ja käytännön kokemusta tällä alalla.
Oikeusperusta
Pilottihanke, sellaisena kuin se on määritelty unionin yleiseen talousarvioon sovellettavista varainhoitosäännöistä ja asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/ 2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046, (EUVL L 193, 30.7.2018, s. 1) 58 artiklan 2 kohdassa.